Jealousy, Jealousy

Jealousy, Jealousy (בעברית: קנאה, קנאה) הוא שיר שהוקלט על ידי הזמרת האמריקאית אוליביה רודריגו. מתוך אלבום הבכורה שלה, Sour. השיר יצא לאור ב־21 במאי 2021, בסמוך לצאת האלבום עצמו, על ידי חברת התקליטים גפן רקורדס.

רקע והרכב 

ב-13 באפריל 2021, אוליביה רודריגו פרסמה את רשימת הרצועות של אלבום הבכורה שלה ובכך חשפה את "Jealousy, Jealousy" להיות הרצועה התשיעית באלבום. האלבום יצא לאור ב-21 במאי 2021.

בריאיון למגזין ניילון שהופץ ב-19 במאי 2021, רודריגו אמרה כי "Jealousy, Jealousy" היה אחד השירים הראשונים שכתבה באלבום וכי בעת כתיבתו היא הייתה "אובססיבית במיוחד לרשתות החברתיות", ואמרה כי "לא הרגשתי שחיי עמוקים יותר מהפיד שלי באינסטגרם". רודריגו גם הדגישה את מרכיב האקוסטיקה של "Jealousy, Jealousy" כסיבה העיקרית שהוא נכלל באלבום, והצביעה על אלמנט של הפסנתר בגשר השיר המרכיב ההופך את השיר לבולט. רודריגו גם ציינה כי זה היה השיר באלבום שהיה לה הכי קשה לכתוב.

מבחינה לירית, השיר הוא על הציפיות הלא מציאותיות שהחברה מציבה לנשים צעירות באמצעות המדיה החברתית ומשתמש בסרקזם על מנת לבטא את הביקורת.

השחקנית האמריקאית ברי לארסון ביצעה גרסת כיסוי לשיר, אותה העלתה בחשבון הטוויטר שלה.

ביקורות 
The A.V. Club כתבו כי השיר מיישר קו עם הדור הנוכחי של כוכבי הפופ, המושפעים גם מלנה דל ריי וגם בילי אייליש וכי הוא כולל את הסגנון הלירי המיוחד של רודריגו: מבקר את עצמו אך מקסים.

רשימות ודירוגים

הצלחה מסחרית 
למרות שלא הופץ וזכה לקידום כסינגל, השיר הגיע למקום 24 במצעד הבילבורד הוט 100, ולמקום 19 במצעד הבילבורד גלובל 200. בנוסף, נכנס ל-40 המקומות הראשונים בקנדה, אוסטרליה, ניו זילנד, בריטניה, אירלנד ופורטוגל.

מאז צאת האלבום צבר השיר מעל ל-100 מיליון השמעות בספוטיפיי.

הופעות חיות 
רודריגו ביצעה את השיר במהלך סרט ההופעה SOUR prom שעלה לאוויר בערוץ היוטיוב שלה.

מיקומי שיא

מצעדים שנתיים

נתוני מכירות

קישורים חיצוניים

הערות שוליים 

שירי 2021
שירי אוליביה רודריגו
שירים באנגלית
שירים שנכתבו על ידי אוליביה רודריגו
שירים שנכתבו על ידי דן ניגרו
שירים שהופקו על ידי דן ניגרו
שירים על דכדוך
שירים על קנאה
שירי פופ רוק אמריקאיים
שירי רוק אלטרנטיבי
שירי זהב בממלכה המאוחדת
שירי זהב בארצות הברית
שירי פלטינה בקנדה
סינגלים בהוצאת גפן רקורדס